Cirrinos

A dos **cirrinos** (*Cirrina*), tamén coñecidos como **cirrados** (*cirrata*), é unha suborde de moluscos, unha das dúas en que se divide a orde Octopoda.

Trátase de octópodos peláxicos que viven en augas abismais, entre os 2&nbsp;000 e os 4&nbsp;000&nbsp;m de profundidade, polo que teñen pouco en común cos octópodos bentónicos, os verdadeiros **polbos**.

Caracterízanse por teren dúas aletas laterais, e un par de cilios en cada ventosa, dos que carecen os incirrinos ou incirrados (os polbos), ao que alude o seu nome.

## Características
Inicialmente ambos os grupos de octópodos, cirrinos e incirrinos, foron creados por Grimpe tendo en conta os cirros dispostos ao lado das ventosas situadas debaixo dos brazos. O nome das subordes é evidente, os cirrados teñen un par de pestañas (*cirri*, en latín) aplicados a cada ventosa, mentres que os incirrinos non as teñen. A diferenza doutros octópodos, os brazos dos cirrinos están limitados por unha unbela ou antuca e non teñen brazo copulador (hectocótilo). Diminuíron a súa rádula, a súa bolsa da tinta e as súas glándulas salivareds posteriores. Estas especies tamén teñen a particularidade de teren unha estrutura interna, un residuo da cuncha que presentan a maioría dos moluscos.

## Nutrición
Aliméntanse de pequenos crustáceos planctónicos e doutros animálculos, o que explica a perda da rádula e o desenvolvemento dunha umbrela e de cirros para capturaren as súas minúsculas presas.

## Clasificación
[miniatura|210px|Vista oral de *[Cirrothauma murrayi* mostrando as fileiras de ventosas cos seus pares de cirros.]]

Esta suborde comprende as seguintes tres familias:

Segundo o ITIS:

'*Suborde *Cirrata'''*

* Familia *Cirroctopodidae* Collins & Villenueva, 2006 
* Familia *Cirroteuthidae* Keferstein, 1866 
* Familia *Opisthoteuthidae* Verrill, 1896

Para o WoRMS, a familia dos *Stauroteuthidae* Grimpe, 1916 identifícase coa dos *Cirroteuthidae* Keferstein, 1866.

## Notas
## Véxase tamén
### Bibliografía
* Felley, J., Vecchione, M., Roper, C. F. E., Sweeney, M. & Christensen, T. (2001-2003): *Current Classification of Recent Cephalopoda*. National Museum of Natural History: Department of Systematic Biology: Invertebrate Zoology: Cephalopods 
* Nixon, Marion & John Z. Young (2003): *The brains and lives of Cephalopods*. Oxford University Press. ISBN 0-19-852761-6.
* Norman M. D.; Finn J. K. & Hochberg F. G. (2014): "Family Octopodidae". In P. Jereb, C. F. E. Roper, M. D. Norman & J. K. Finn (eds). *Cephalopods of the world. An annotated and illustrated catalogue of cephalopod species known to date. Volume 3. Octopods and vampire Squids*. FAO Species Catalogue for Fishery Purposes. Rome, FAO. **4** (3): 36-215. 
* Strugnell J. M., Norman M. D., Vecchione M., Guzik, M. & Allcock A. L. (2014): "The ink sac clouds octopod evolutionary history". *Hydrobiologia* **725**: 215-235.
* Vaught, K. C. (1989): *A classification of the living Mollusca*, American Malacologists, Melbourne, FL (USA). ISBN 0-9158-2622-4.

### Outros artigos 
* Moluscos
* Cefalópodos

### Ligazóns externas
* *Cirrata*, en Tree of Life.
* *Cirrate Male Reproductive Tract'' (Tracto reprodutivo dos cirrados machos), en Tree of Life.